open-index/open-wikipedia-markdown huggingface dataset:
Direkte demokrati i Estland

**[[Estland]]** er et representativt demokrati med enkelte direktedemokratiske innslag.

## Grunnloven av 1920
Grunnloven av *1920* ga innbyggere initiativrett til lovendringer gjennom å samle 25&nbsp;000 underskrifter. Det samme antallet underskrifter kunne også blokkere et lovforslag fra parlamentet og legge det ut til folkeavstemning. Alle grunnlovsendringer måtte vedtas gjennom folkeavstemning.

## Grunnloven av 1992
Den estiske grunnloven fra 1992 legger stor vekt på den representative delen av demokratiet, men gir nasjonalforsamlingen muligheter til å legge ut lovforslag eller andre vedtak ut til folkeavstemning. Grunnloven gir heller ikke rom for innbyggerinitiativer. Grunnloven gir også føringer for hvilke saker som ikke kan avgjøres gjennom folkeavstemning: Budsjetter, skatt, internasjonale avtaler, forsvaret og unntakstilstander kan ikke avgjøres gjennom folkeavstemninger.

Grunnlovsendringer som omfatter endringer i kapittelet om nasjonal selvstendighet og kapittelet om endringer i grunnloven kan bare vedtas gjennom folkeavstemninger. Andre grunnlovsendringer kan avgjøres ved folkeavstemning eller av nasjonalforsamlingen.

## Folkeavstemninger
:Hovedartikkel: *[[Folkeavstemninger i Estland]]*

### Grunnlovsendringer 1932-1933
Tre folkeavstemninger ble avholdt i 1932-1933 i kjølvannet av en politisk krise i det estiske parlamentet og den globale økonomiske krisen. De tre avstemningene gikk hovedsakelig ut på det samme: Gi statsoverhodet lovgivende makt, og fjerne denne retten fra parlamentet. Forskjellene mellom forslagene var i hovedsak minimale. De to første folkeavstemningene ble lagt ut av parlamentet, og ble stemt ned. Den tredje folkeavstemningen ble avholdt etter et innbyggerinitiativ fra krigsveteraner fra uavhengighetskrigen, og ble vedtatt.

### Etter sovjetunionens fall
Grunnloven ble vedtatt av folket gjennom en folkeavstemning 28. juni 1992, året etter Sovjetunionens fall. Grunnloven ble vedtatt ved 91,8 % av stemmene. Valgdteltagelsen var på 66,3 %. Utvalget som skrev utkastet til grunnloven bestod av 30 medlemmer fra Det øverste sovjet og 30 medlemmer fra den estiske kongress, en uoffisiell nasjonalforsamling valgt på eget initiativ av etniske estere.

I 2002 vedtok nasjonalforsamlingen å avholde en folkeavstemning om landet skulle bli medlem av Den europeiske union. Avstemningen ble avholdt 14. september 2003. 66,83 % av velgerne svarte ja til medlemskap, og valgdeltakelsen var på 64 %.

## Eksterne lenker
* Estlands grunnlov
* Direct Democracy: country-report on Estonia – Jüri Ruus, Centre for Research on Direct Democracy
* EU Referendum 2003
* Estonia 1992
* *[http://books.google.com/books?id=YQ1NRJlUrwkC Estonia and estonians]* av Toivo U. Raun
Nansen Ski Club

**Nansen Ski Club** er en skiklubb i Berlin/Milan i delstaten New Hampshire, USA. Klubben ble stiftet i 1872, og er med det den eldste skiklubben i USA som fremdeles er i drift. Den er aktiv innen langrenn og trugegang, og drev tidligere også med skihopping.

Skiklubben ble stiftet i Berlin av skandinaviske innvandrere, og hadde opprinnelig navnet Berlin Mills Ski Club etter sagbruket som tiltrakk seg mange skandinaviske arbeidere på den tiden. I begynnelsen skal klubben bare ha vært åpen for skandinaviske menn som bodde i distriktet, men denne regelen ble tidlig opphevet.

Klubben var kjent under flere navn, blant annet Berlin Falls Club, Skiklubben og Fridtjof Nansen Club. I begynnelsen av 1920-årene valgte medlemmene navnet Nansen Ski Club, som klubben fremdeles heter. Skiklubbens norske forbilde Fridtjof Nansen kom på besøk i januar 1929 for å ære klubben som var oppkalt etter ham.

I mange år drev Nansen Ski Club med skihopping i tillegg til langrenn, og mellom 1936 og 1938 bygde klubben sammen med Berlin by og National Youth Administration hoppbakken Nansen Ski Jump, som var den største i det østlige USA da den sto ferdig. Bakken var i bruk jevnlig i mange år, og var blant annet arena for fire USA-mesterskap i skihopping, men den ble stengt i 1988 og har siden stått til forfalls.

Nansen Ski Club driver i dag 7&nbsp;km med langrennsløyper i Milan Hill State Park i Milan nord for Berlin.

## Hjemmeside/hovedkilde
*Nansen Ski Club
*Nansen Ski Club: History

## Eksterne lenker
* Coos Conversations: Early days of Nansen on display at St. Kieran’s  (15. januar 2009)
Asbjørn Langås

**Asbjørn Johannes Langås** (født 25. desember 1931 i Kongsberg, død 20. januar 2019) var en avdelingsdirektør i Justisdepartementet i avdeling for kriminalomsorg.

Han begynte i Kriminalomsorgen i 1970 og sluttet ved pensjonering i 2001. Han var den første embetsmann i Justisdepartementet uten formell embetseksamen, og den første embetsmann i Kriminalomsorgen uten juridisk utdanning. Han hadde imidlertid lang erfaring fra blant annet Trondheim Kretsfengel og som leder for Nordre Fengselsdistrikt og hadde befalsutdanning (med tjeneste i Tysklandsbrigaden). Han hadde Fulbright-stipend i 1963 og var i Cleveland, Ohio, der han studerte ungdomskriminalitet. 

Asbjørn Langås spilte en sentral rolle i kriminalreformene fra og med Inger Louise Valles tiltredelse som statsråd (1973) og frem til sin pensjonering. Han var en pådriver for utviklingen av det norske fengselsvesen i en mer rehabiliterende retning enn det som var den fremherskende fram til 1970-årene. Langås var initiativtaker til oppbygging av fengselsundervisningen.

Mot slutten av sin karriere arbeidet han særlig for å bekjempe tuberkulose blant innsatte i russiske fengsler.

I 2002 ble han tildelt Kongens fortjenstmedalje i gull.

## Referanser
J. P. Morgan jr.

**John Pierpont «Jack» Morgan jr.** (født 7. september 1867, død 13. mars 1943) var en amerikansk finansmann og filantrop. Som sønn av John Piermont Morgan overtok han som hovedeier i det mektigste finanshuset i USA tidlig på 1900-tallet, JPMorgan.

Morgan hadde en mer tilbaketrukket og stillferdig stil enn sin mer berømte far, men banken utviklet seg til å bli enda mer innflytelsesrik. Det skyldtes blant annet at Jack Morgan var svært dyktig til å tiltrekke seg kompetente partnere som Thomas Lamont, Russell Cornell Leffingwell og Dwight Morrow.

Morgan var blant USAs absolutt rikeste menn, og delte også ut store beløp i sin levetid. Mesteparten av den store kunstsamlingen han arvet etter sin far ble donert til ulike museer.

Morgan hadde fire barn, to døtre og to sønner. Ingen av barna ble toppsjefer i noen av bankene faren etterlot seg.

## Referanser


## Kilder
* 
* 

## Eksterne lenker
* DeWan, George. His Calling Cards Were Guns: A German-born gunman shot J.P. Morgan in Glen Cove in a protest about World War I Artikkel om J. P. Morgan på www.newsday.com
Raudsild

**Raudsild** var en gangbro bygget i jern over elven Emajõgi i Tartu, Estland. Broen ble åpnet 3. juni 1993. I 2007 måtte broen fjernes for å gi plass til Vabadusebroen med tre kjørefelt som åpnet i slutten av 2008. Gangbroen skal senere bygges opp igjen lengre oppe i elven.
Fjerningen ble av noen ansett som kontroversiell, da den førte til dårligere forhold for fotgjengere samtidig som den ikke forbedret forholdene for biltrafikken vesentlig.
International Council of Museums

**International Council of Museums** (**ICOM**) er en internasjonal organisasjon av museer og profesjonelle museumsfolk. Organisasjonen arbeider med ulike spørsmål knyttet til bevaring og formidling av verdens natur- og kulturarv, nå og i fortiden, synlige og usynlige naturminner og kulturminner. ICOM ble stiftet i 1946 som en ikke-statlig organisasjon, og har et nært forhold til UNESCO, formelt og konsultativt. Som en ideell organisasjon er ICOM hovedsakelig finansiert av kontingent og med støtte, blant annet fra statlige kilder. Museer og individuelle medlemmer danner et nettverk som opprettholdes med nyhetesbrev. Medlemmene har gratis adgang i hverandres museer. ICOM gjennomfører deler av UNESCOs program for museer. ICOMs hovedkvarter ligger i Paris og inneholder ICOMS sekretariat, og UNESCO&ndash;ICOM Museum Information Centre. ICOM administrerer internettdomenet .museum.

## Internasjonale fagkomiteer
ICOM har 30 internasjonale komiteer med fokus på ulike typer av museer (for eksempel naturhistoriske museer og samlinger, kunstmuseer, militære museer, transportmuseer, etnografiske museer), og 117 nasjonale komiteer som representerer medlemslandene. De internasjonale komiteene har årlige møter, og det har også hovedkomiteen. Hvert tredje år avholdes generalforsamling. Det første møtet ble holdt i Paris i 1948. De siste årene var generalkonferansen i Seoul i 2004, Venezia i 2007 og i Shanghai i 2010.

## Museumsetiske regler
ICOM setter internasjonale standarder for museene, og har utarbeidet det museumsetiske regelverket som definerer etiske prinsipper for arbeid i museer.

ICOM-CC er den største fagkomiteen med over  medlemmer fra hele verden og fra alle ulike typer museer og konserveringsprofesjoner. Komiteen har som mål å fremme konservering, undersøkelse og analyse av naturhistorisk og kulturhistorisk viktig materiale.

## Standard for dokumentasjon
ICOM-CIDOC har fokus på dokumentasjon og dokumentasjonsstandarder for museum, arkiver og liknende organisasjoner. Komiteen har mer enn 750 medlemmer i 60 land. CIDOC har definert en modell med begreper (kjent som CIDOC CRM), som inneholder en formell ontologi for informasjon om kulturarven (og naturarven). Den er formelt en ISO International Standard (ISO 21127).

## Norsk ICOM
Norsk ICOM er den norske nasjonalkomiteen av ICOM. Norsk ICOM har om lag 750 medlemmer, og ivaretar ICOMs interesser i Norge.

## Referanser


## Eksterne lenker
* 
* Norsk ICOM
* Virtual Library museums pages (VLmp)
* CIDOC website
* CIDOC CRM website 
* ICOM-CC Newsletter 
* Revista Digital Nueva Museologia  *Latin American Theory (Spanish)*
Eggesmør

**Eggesmør** (finsk: *munavoi*, estisk: *munavõi*) er en blanding av smør og grovhakka hardkokt egg. Den hører hjemme i det finske kjøkken og i det estiske kjøkken. Karelske piroger serveres tradisjonelt med eggesmør.

## Referanser
Kama (mat)

**Kama** er en bestanddel typisk for det estiske kjøkken. Den er også kjent i Finland, men heter **talkkuna** der. Det er en blanding av røstet bygg-, rug-, havre-, erte- og bønnemel. Blandingen varierer fra sted til sted. Det er også steder der man gjerne erstatter havremelet med hvetemel, eller lar mel fra svarte bønner inngå i blandingen. 

I våre dager inngår kama helst i enkelte desserter, eller til frokost. I Estland blir det som frokostrett gjerne blandet med melk, kjernemelk eller kefir – ofte med sukker, og tidvis med frukter eller honning, eller med litt pepper. Det benyttes også til melke- eller kremdesserter, sammen med estiske skogsbærsfrukter. 

Dette blandingsmelet er forsåvidt også kjent i Russland, som **tolokno** (толокно).

## Referanser


## Eksterne lenker
*
Yrjar heimbygdslag

**Yrjar heimsbygdslag** er lokalhistorielag og museumslag i Ørland kommune. Laget ble etablert i 1977. 

Laget eier den bevarte husmannsplassen **Tinden** på Uthaug, **Guriannastua** nær Ottersbo og Museumsnaustet i Sjøgata på Uthaug. I naustet vises en båthistorisk utstilling. Laget har arkiver og gjenstandssamlinger i kjelleren på Austråttgården, men har foreløpig ikke realisert noen kulturhistorisk utstilling. 

Laget utgir medlemsbladet **Møllkula** sammen med Bjugn bygdetun Mølnargården. Laget har også gitt ut noen bøker og hefter. Laget fikk Ørland kommunes kulturpris for 2011.

## Bygninger
**Husmannsplassen Tinden** var husmannsplass fra 1883 til 1982, og med det Ørlands siste husmannsplass. Plassen ble overdratt til heimbygdslaget i 1992. Husene er bevart i den tilstand de var da siste beboere bodde der. Bygningene står i en vinkelform som er karakteristisk for området. Navnet kommer av plantenavnet tindved.

Plassen er åpen for omvisning etter avtale. På 1990-tallet ble det ved noen anledninger framført et historisk spel på tunet.

**Guriannastua** på Kalvå nær Ottersbo ble bygd ca. 1918 av Ørland kommune som bosted for fattigkvinnen Gurianna Husby (1860–1943). Heimbygdslaget har bygget opp en utstilling som legger vekt på fattigomsorgen i Norge i hennes levetid. 

**Museumsnaustet** på Uthaug var lagets første museale anlegg. Naustet er autentisk, og rommer en utstilling om fangst og fiske gjennom tidene. Utstillingen inneholder også en åfjordsbåt.

## Eksterne lenker
* yrjarheimbygdslag.no
Frithjof Arngren

**Frithjof Arngren** (født 1951) er en norsk gründer innen salg av elektronikk.

Han er utdannet sivilingeniør i elektronikk fra Universitetet i Newcastle i England.

Han startet Arngren Electronics i 1983, og var en pionér innen postordresalg av elektronikk i Norge. Gjennom en årrekke solgte han elektronikk og gadgets via postordre og butikk og hadde en kundedatabase på over  navn. I januar 2000 solgte han firmaet til investoren og gründeren Simon Yuen, som la om driften til internettsalg. Selskapet gikk konkurs slutten av desember 2000. Arngren kjøpte opp konkursboet og startet det opp igjen som postordrebutikk.

Arngren er også kjent for å ha noen andre prosjekter, som Arngren Sky Commuter, en flyvende bil. 

## Referanser


## Eksterne lenker
* Arngren Electronics' nettsted
* Arngrens forunderlige tekno-verden  hos digi.no
* De aller styggeste nettsidene hos *[[NRK]]*
Charles Mouton

**Charles Mouton** (ca. 1626–ca. 1710) var en berømt fransk luttspiller og komponist.

Det finne svært lite informasjon om Charles Moutons liv. Han ble sannsynligvis født i Rouen og studerte trolig med Denis Gaultier. Tidlig i karrieren arbeidet han ved hoffet til fyrstehuset Savoia i Torino. I 1660-årene underviste han adelige i Paris, reiste tilbake til Torino i 1676 og returnerte til Paris i 1678.

Rundt 1680 gav Mouton ut to bøker med luttstykker, *Pièces de luth sur différents modes*. Det finnes over 120 andre stykker av Mouton spredt i ulike manuskripter.

## Eksterne lenker
* 
* 
* 

## Referanser
Anna Faris

**Anna Kay Faris** (født 1976) er en amerikansk skuespillerinne og sanger.  

Faris' første film var *[[Lovers Lane]]* (1999). Hun slo igjennom med skrekkfilmparodien *[[Scary Movie]]* (2000). Hun er naturlig blond, men farget det svart for rollen i *Scary Movie* og *Scary Movie 2*, for å ligne mer på hovedrollen i filmene *Scream* og *Scream 2*. Senere spilte hun i filmer som *[[The Hot Chick]]* (2002) og *[[Lost in Translation]]* (2003). I 2004 hadde hun en liten gjesterolle i TV-serien *[[Venner for livet]]*, hvor hun spilte «Erica» og var med i fem episoder. Hun fikk senere hovedrollen i filmen *[[Waiting...]]* hvor hun spilte «Serena». 

I 2005 var Faris var med i filmene *[[Brokeback Mountain]]* og *[[Just Friends]]*. I *Just Friends* spilte hun «Samantha James», en misunnelig kjæreste til skuespilleren Ryan Reynolds. Etter dette har hun spilt i filmene *[[Scary Movie 4]]* (2006), *[[My Super Ex-Girlfriend]]* (2006) og *[[Smiley Face]]* (2007). 

## Filmografi

## Referanser


## Eksterne lenker
* 
* 
* 
*
Jamantau

**Jamantau** (russisk гора Ямантау) er et fjell i Uralfjella i Basjkortostan i Russland. 

I 1990-åra viste satellittbilder store utgravninger i fjellet, som ifølge russiske styresmakter var et matlager og en bunker for ledere i tilfelle atomkrig. Ifølge vitner skal det være et svært militæranlegg inne i fjellet
Jamantau ligger nær et av de siste gjenværende atomlaboratoriene i Russland, Tsjeljabinsk-70.

## Referanser


## Eksterne lenker
* Jamantau
* Russlands magiske fjell
* Hva foregår i Jamantau?
Liste over elver i Estland

**Estlands elver** (estisk: *jõgi*) er korte og har hovedsakelig liten vannføring. Kun 10 elver er lengre enn 100 km. Den største elven målt etter nedslagsfelt og vannføring er Narva, på grensen mellom Russland og Estland. Den er bare 77 km lang, men har et nedslagsfelt som er større enn alle de andre til sammen. 

Det glasiale landskapet fra istiden er flatt med ravinelandskap og flate innsjøområder. Elvene er sakteflytende og uregelmessige. Nordgående elver møter nær Finskebukta noen endemorener og graver seg gjennom disse hvor det danner fosser – de mest kjente er Narvafossen og Jägalafossen. Enkelte av disse fossefallene utnyttes til vannkraft.

## Lengste elver

## A
Aavoja 
- Agali
- Ahja 
- Alajõgi 
- Allika 
- Ambla 
- Amme 
- Angerja 
- Antsla 
- Apna
- Aruküla 
- Atla 
- Audru
- Avaste
- Avijõgi

## E
Emajõgi (*Embach*)
- Elbu 
- Elva 
- Enge 
- Erra 
- Esna

## G
Gorodenka

## H
Haavakivi
- Halliste 
- Harku
- Helme
- Hilba
- Humalaste
- Hundikuristiku
- Härjapea 
- Häädemeeste
- Hüüru

## J
Jaama (Struuga)
- Jurga
- Jõelähtme 
- Jõku
- Jägala 
- Jänijõgi
- Järveotsa

## K
Kalita
- Kalli 
- Kargaja
- Kasari 
- Kata
- Katku
- Kavilda
- Keila 
- Kloostri
- Kodila
- Kohtra 
- Kolga
- Kolga
- Koosa
- Kroodi
- Kuivajõgi
- Kuke
- Kulgu
- Kullavere 
- Kunda 
- Kurina
- Kurna
- Kuura
- Kõpu
- Kärla 
- Käru
- Kääpa
- Külge

## L
Laatre
- Laeva
- Lahavere
- Leevi
- Leisi
- Lemmejõgi 
- Lemmjõgi 
- Liivi 
- Lintsi 
- Lodja
- Loo
- Loobu 
- Luguse 
- Luutsna
- Lõve
- Lähkma

## M
Maadevahe
- Maidla
- Massu
- Munalaskme 
- Mustajõgi 
- Mustjõgi (Endla) 
- Mustjõgi (Gauja basin) 
- Mustjõgi (Jägala basin) 
- Mustjõgi (Tallinn) 
- Mustoja (Lahemaa)
- Mustvee
- Muuga
- Mõra
- Mädajõgi
- Mädara
- Mähe

## N
Nahavere
- Naravere
- Narva 
- Nasva 
- Nurtu 
- Navesti
- Nuutri
- Nõva

## O
Onga
- Orajõgi

## P
Paadrema 
- Paala
- Pada 
- Pala
- Pale
- Paltra
- Pede 
- Pedeli
- Pedja 
- Peeda
- Peetri
- Penijõgi 
- Piigaste
- Piilsi
- Pikknurme
- Pirita 
- Piusa 
- Porijõgi
- Poruni 
- Prandi
- Preedi
- Punapea
- Purtse 
- Põduste 
- Põltsamaa 
- Pärlijõgi
- Pärnu 
- Pääsküla
- Pühajõgi (Ida-Virumaa)
- Pühajõgi (Saaremaa)

## R
Raasiku
- Rannametsa
- Rannamõisa 
- Rannapungerja 
- Raudna 
- Reiu
- Reopalu
- Retla
- Riguldi
- Räpu

## S
Saarjõgi
- Saki
- Saku
- Salajõgi 
- Salla
- Salme
- Sauga  
- Selja 
- Sigaste
- Sillaorsa
- Sitapätsi
- Soodla 
- Struuga (Jaama)
- Surju
- Surjupera
- Suuremõisa 
- Sõmeru
- Sõtke
- Sämi

## T
Taebla 
- Tagajõgi 
- Tarvastu
- Tatra
- Teenuse
- Timmkanal 
- Tirtsi
- Tiskre 
- Toolse
- Topi
- Tori
- Treppoja 
- Tuhala
- Tuudi
- Tänassilma
- Tõdva
- Tõlla
- Tõrvajõgi
- Tõrvanõmme
- Tõstamaa

## U
Ulila
- Umbusi 
- Ura
- Uueveski

## V
Vaemla 
- Vaidava
- Vainupea
- Valgejõgi 
- Valuoja
- Vara
- Vardi
- Vardja
- Varsaallika
- Vasalemma 
- Vaskjõgi
- Veelikse
- Velise 
- Vigala 
- Vihterpalu 
- Visela
- Visula
- Vodja
- Vorsti
- Võhandu 
- Võhkse
- Võhu
- Võlupe
- Võsu
- Väike Emajõgi 
- Vändra
- Värska 
- Vääna

## Õ
Õhne

## Ä
Ärma

## Referanser
*Estonica: The hydrographic network
*
Kama

**Kama** kan være:

*Den russiske elven Kama,
*Den estiske matretten kama.
*Det hinduistiske religiøse begrepet kama, en av de fire menneskelige levemåter.
*Kama, japansk sigd. 
*«Kama», en sang av Gode Ord Dør Sist – spor nummer seks på albumet *[[Svart jord]]*.
Gucken Cederborg

**Gucken Cederborg** eller **Augusta Cederborg** (født **Augusta Johanna Martina Karlsson**; 1881–1932), var en norskfødt svensk skuespiller. 

Hun var gift med skuespilleren Torsten Cederborg.
 
## Filmografi

## Referanser


## Eksterne lenker
*
Emigrant (film)

***Emigrant*** er en svensk stumfilm fra 1910 regissert av Gustaf «Muck» Linden

## Handling
Åke Holm emigrerer til USA og opplever på mange måter den amerikanske drømmens baksider.

## Om filmen
Filmen har aldri blitt vist offentlig. Den ble spilt inn ved Svenska Biografteaterns ateljé i Kristianstad med eksteriører fra Prästgatan i Gamla stan, Stockholm av Robert Olsson. Filmen bygger på Henning Bergers noveller ** og *En hälsning* som inngår i novellesamlingen *Där ute och andra noveller* fra 1901.

## Rolleliste

## Eksterne lenker
*
Arild Rebne

**Arild Rebne** (født 1972) er en norsk tidligere fotballspiller som har spilt for Gjøvik/Lyn, Hamarkameratene og Raufoss. 

Rebne fikk eliteseriekamper hos HamKam i perioden 1994–1995, og har etter overgangen fra Hamarklubben året etter kun spilt i lavere divisjoner med Raufoss og Gjøvik/Lyn.

## Eksterne lenker
* 
* NIFS.no – Rebnes spillerprofil hos Norsk & Internasjonal Fotballstatistikk
* Gjovik-Lyn.no – Rebnes spillerprofil hos Gjøvik/Lyn
* HamKam.no – Rebnes spillerprofil hos Hamarkameratene
NEAR Shoemaker

**NEAR Shoemaker** (**Near Earth Asteroid Rendezvous – Shoemaker**) er en romsonde som var bygget for å gå i bane rundt asteroiden 433 Eros og studere den over en periode på ett år. Sonden ble døpt om etter oppskytningen til NEAR Shoemaker til ære for forskeren Eugene M. Shoemaker som ble drept i en bilulykke i Australia i 1997.
Sonden ble skutt opp 17. februar 1996 og gikk inn i bane rundt Eros den 14. februar 2000.
Den 12. februar 2001 foretok NEAR Shoemaker en kontrollert landing på Eros. Den 28. februar 2001 hadde NASA kontakt med sonden for siste gang.
Alpensia Resort

**Alpensia Resort** er et idretts- og turistområde ved byen Pyeongchang i Gangwonprovinsen i Sør-Korea. Området ble planlagt med håp om å få arrangere vinter-OL. Pyeongchang tapte kampen om OL i 2010 (som ble tildelt Vancouver i Canada) og 2014 (som Sotsji i Russland fikk), men idrettsområdet ble likevel bygd, og blir hovedarena for Vinter-OL 2018 som skal arrangeres i Pyeongchang. Området ble åpnet sommeren 2009.

Når det står ferdig, skal området blant annet ha flere golfbaner, skiskytterarena, langrennsarena, hoppbakker, hoteller og konferansesenter. Navnet er sammensatt av *Alpen* (*Alpene* på tysk), *Asia* og *Fantasia*, og skal bety «Asias fantastiske Alper».

Planleggingen av området startet i desember 2003 og byggingen tok til i oktober 2006. Pyeongchang ble tildelt VM i skiskyting 2009, og debuterte med verdenscuprenn vinteren 2008. Mesterskapet ble avviklet i februar 2009.

Alpensia var arena for det sørkoreanske mesterskapet og Far East Cup i langrenn i januar og februar 2009.

## Se også
*Alpensia Jumping Park

## Referanser


## Eksterne lenker
* 
* Alpensia (koreansk)
Liste over kriger Israel har deltatt i

Denne listen er laget for å vise hvilke kriger og andre væpnede konflikter det moderne **Israel** har vært delaktig i. Inntil 2002 regnet Israel sju av konfliktene landet hadde vært involvert i som kriger. Senere autoritative kilder regner også med krigene i 2006 og 2023–. Statusen kan også leses ut av en oversikt over tildelte utmerkelser. Distinksjonen mellom krig andre væpnede konflikter skiller seg fra land til land, men krigens folkerett trer også i kraft i mindre væpnede konflikter. 

## Anerkjente kriger

## Andre kriger/mindre konflikter

## Referanser


## Litteratur
*
*Herzog, Chaim: *The Arab-Israeli Wars*, Random House Inc, New York 1982, ISBN 0-394-71746-5
*Bar-Simon Tov, Yaacov. *The Israeli-Egyptian War of Attrition, 1969–70*. New York: Columbia University Press, 1980.
*Chaim Herzog and Shlomo Gazit. *The Arab-Israeli Wars: War and Peace in the Middle East*. New York: Vintage Books, 2004.
*
London Buses

**London Buses** er en avdeling i Transport for London *(TfL)*, som har ansvar for busstrafikken i Stor-London, England. De aller fleste bussrutene i regionen drives av private transportselskap på kontrakt med London Buses. Alle rutene må derfor forholde seg til London Buses' takst- og rutebestemmelser, og bussene må også være lakkert i den tradisjonelle rødfargen. London Buses har det direkte ansvaret for trykte publikasjoner og holdeplasser.

Et fåtall ruter i Stor-London bestilles direkte av den enkelte kommune, f.eks. servicebusser o.l. Disse svarer ikke nødvendigvis til London Buses. Det samme gjelder bussruter til og fra nabogrevskapene; disse rutene har ofte et takstsamarbeid med London Buses innenfor Stor-Londons grenser, men vil i de fleste tilfellene ha sitt eget takstopplegg.


Image:Heritage Routemaster.jpg|En tradisjonell *[[Routemaster]]*-buss. Bussene er fremdeles i trafikk på linje 9 og 15.
Image:Articulated buses in London Waterloo garage.jpg|Leddbusser parkert ved Waterloo bussgarasje.
Image:London Buses route 234.jpg|Bussrute 234 i Nord-London.
Image:

## Eksterne lenker
*
SMART-1

**SMART-1** (**Small Missions for Advanced Research in Technology**) var ESA sin første månesonde. Den ble skutt opp 27. september 2003 og gikk inn i bane rundt månen den 15. september 2004. Sonden gjennomførte en planlagt krasjlanding på månen 3. september 2006. 
Et av hovedmålene med ferden var å teste en soldrevet ionemotor, mens sonden gjorde observasjoner av månen. 

## Eksterne lenker
*
Andy Samberg

**David Andrew Samberg** (født 1978) er en amerikansk skuespiller.

Han er sønn av Margi og Joe Samberg. Han er kjent for sin ledende rolle i gruppen The Lonely Island som står for en rekke komedier på YouTube.

Samberg ledet MTV Video Music Awards i 2009.

## Film
I 2007 slo Samberg gjennom med filmen *Hot Rod*, hvor han spilte «stuntmannen» Rod Kimble. Etter dette ble han med i den animerte langfilmen *Space Chimps*, hvor han hadde stemmen til Ham III. Han ble senere med i TV-serien *Saturday Night Live*. Her har han imitert mange kjente stjerner, blant andre Zac Efron, Barack Obama, Chuck Norris og Alan Rickman. 

I filmen *[[Det regner kjøttboller]]* (2009) har Samberg stemmen til Brent.

I 2013 fikk Samberg hovedrollen som Jake Peralta i TV-serien *[[Brooklyn Nine-Nine]]*.

## Filmografi

## Referanser


## Eksterne lenker
* 
*
Pärnu (elv)

**Pärnu** (estisk: *Pärnu jõgi*) er en elv i Estland. Den er med sine 145,1&nbsp;km Estlands nest lengste elv. Den passerer byer som Paide, Tori og Türi og skiftende landskapsformer. Der elven munner ut i Rigabukta, ligger byen Pärnu.

Pärnu har sine fjerneste kilder på den sentrale estiske sletten. Elven har flere sideelver, slik som Lintsi, Käru, Vändra og Sauga fra høyre, og Navesti og Reiu fra venstre.

## Referanser
Kasari

**Kasari** er en elv vest i Estland. Den 114,7&nbsp;km lange Kasari er landets fjerde lengste elv.

Våtmarkene ved Kasaris utløp i Matsalubukta ved Østersjøen er vernet; sumpene og sivskogene er viktige hekkeplasser for vadefugler. 

Historisk har elven vært en viktig vannvei, og mye av elveløpet er skapt ved å grave ut kanaler som forbinder mindre vassdrag.

Navnet Kasari kommer fra Kasari herregård, som ligger langs elven, og som er oppkalt etter sin eier Kassari (Cæsar) Baranoff, en tartarisk adelig offiser som gikk i svensk tjeneste under livlandskrigen. Kasari er belagt som navn på den nederste delen av elveløpet fra 1600-tallet, men brukes nå om hele vassdraget.

## Referanser
Liste over færøyske lagtingsmedlemmer 2002–2004

Det var **32 medlemmer av [[Lagtinget (Færøyene)|Lagtinget]] på [[Færøyene]]** mellom lagtingsvalgene 2002 og 2004.

## Faste medlemmer
Her regnes med alle valgte medlemmer, samt faste varamedlemmer (markert i grått) for medlemmer av Færøyenes regjering da neste lagtingsvalg fant sted.

## Eksterne lenker
* Valgresultat 2002  fra Útvarp Føroya
EM i turn for menn 1994

Det 21. europamesterskapet i turn for herrer ble arrangert i Praha i 1994.

## Resultater

### Individuell mangekamp

### Apparatfinaler
#### Frittstående

#### Bøylehest

#### Ringer

#### Hopp

#### Skranke

#### Svingstang

## Medaljeoversikt

## Se også
* Europamesterskapet i turn 1994 for kvinner

## Eksterne lenker
* Resultater sammenlagt
* Resultater enkeltapparater
Fra arilds tid

***Fra arilds tid*** er et uttrykk som betyr «for svært lenge siden». 

Begrepet har omtrent samme betydning som *fra uminnelige tider eller fortiden*. Uttrykket har ingen sammenheng med mannsnavnet Arild, men er sammensatt av de norrøne ordene *ár*, «tidlig», og *alda*, genitiv flertall av *ǫld*, «tid». På norrønt lød uttrykket «*ár alda*», på gammeldansk «*arelde*».  Norske dialekter har brukt uttrykket «*frå arals tid*», med ordet *tid* som et tautologisk (unødvendig) tillegg. 

Uttrykket har vært utsatt for mange omtydninger, folk har knyttet uttrykket ikke bare til navnet Arild, men også navn som Orre, Ariel eller Aron.  En delvis riktig modernisering av uttrykket er «*fra urolds tid*».

## Litteratur
* Falk og Torp (1903): *Etymologisk ordbog over det norske og det danske sprog*, faksimileutg. Bjørn Ringstrøms antikvariat (1992) ISBN 82-90520-16-6
Thomas Cortsønn Wegner

**Thomas Cortsen Wegner** (født 23. april 1588 i Lund, død 13. desember 1654 i Stavanger) var en norsk biskop. I 1611 ble han kapellan ved Vor Frue kirke i København, fra 1617 sogneprest i Kalundborg, og fra 1618 sogneprest ved Nicolai kirke i København. Han ble utnevnt til biskop i Stavanger stift i 1627. 

Wegner var kjent som en meget aktiv biskop, og hans korrespondanse var omfattende. En av de han brevvekslet med var Ole Worm, og på oppfordring av ham samlet og beskrev Wegner i alt 29 runeinnskrifter fra sitt bispedømme. Disse ble gjengitt i Worms store verk *Monumenta Danica*. Som biskop sørget Wegner for å få forandret Stavanger stifts grenser som hadde bestått i 500 år. 

Thomas Cortsønn Wegner var biskop i Stavanger til sin død i 1654.

Wegner var gift to ganger, først med Cecilie Jakobsdatter Brender (født i 1600 og død i 1628), så med Anna Christensdatter Trane (født i 1611 død i 1696). Han fikk til sammen 15 barn med sine to koner, og syv av dem ble prester eller prestekoner over hele stiftet. 

Wegner bodde i bispegården (middelalderens Sankt Annas gård) på det som nå er Domkirkeplassen. Huset brant i 1633. Wegner disponerte også to tomter der kongen var grunneier. Den ene var ute på Skagen ved Sundtasmauet og den andre på Grimsageren (Strandsiden). 

I 1631 ga kongen enka Christensdatter Trane inntektene av gården Ims i Høgsfjord i hennes levetid. Enken Anna Kristensdatter Trane bodde senere i Skagen 6 i Stavanger. Denne eiendommen var fri, det vil si at hun eide tomta i tillegg til huset. 

## Referanser


## Kilder
* Nord-Karmøy Historielag 
* Stavangeren: Tomas Conradi Wegner, 19. oktober 1910.
Hogland

**Hogland** (russisk Гогланд (Gogland), finsk *Suursaari*) er en russisk øy i Finskebukten i Østersjøen, om lag 180 km vest for St. Petersburg og 35 km fra kysten av Finland (ved Kotka). Hogland har et areal på om lag 21 km². Øyen er en del av Leningrad oblast.

Før 1944 var Hogland en finsk utøy. Hogland var egen kommune under Viborgs län. Kommunen hadde 772 innbyggere i 1939.

## Eksterne lenker
* 
* Artikkel om Hogland i ''Nordisk familjebok'', bind 11, spalte 945, 1909
* ''Uppslagsverket Finland'', Hogland
Europamesterskapet i turn 2006

**EM i turn 2006** kan vise til:

*Europamesterskapet i turn 2006 for herrer
*Europamesterskapet i turn 2006 for kvinner
Lilly Wasmouth

**Lilly Wasmouth**, *Lilly Wasmuth* eller *Lilly Cederlund* (født Lilly Amalia Wasmouth 16. juli 1886 i Hedvig Eleonora församling i Stockholm, død 25. januar 1970 i Oscars församling i Stockholm), var en svensk skuespiller.

## Filmografi

## Eksterne lenker
*
Leksa

**Leksa** er et øysamfunn i Orkland kommune i Trøndelag. Øygruppa består av de to bebodde øyene **Nord-Leksa** og **Sør-Leksa**, som siden 1986 har vært knyttet sammen med bru. 

Nord-Leksa er ca. 1,1&nbsp;km², og høyeste punkt er Heradsvikhøgda på 55,3&nbsp;moh. Sør-Leksa er ca. 4,6&nbsp;km², og høyeste punkt er Jøtudalskallen 102,4&nbsp;moh. Det er fergekai på Nord-Leksa. Fosenlinjen trafikkerer rute mellom Garten, Leksa og Værnes på Agdenes' fastland. Det er fiskerihavn på Sør-Leksa.

Det er ca. 22 fastboende på øyene, 30 feriehus og tre gårdsbruk i drift. Øya sogner til Agdenes kirke og Lysheim skole. Nærmeste butikk er i Mølnbukt. Det er funnet flere fornminner på Leksa.

## Eksterne lenker
* leksa.no
Arngren Electronics

**Arngren Electronics** er et selskap som selger elektronikk, gadgets og hobbyartikler på postordre.

Selskapet ble startet i 1983 av Frithjof Arngren. I 1994 startet de med postordresalg, og var en pionér innen området. Selskapet hadde over  navn i kundedatabasen. I januar 2000 ble selskapet solgt til investor og gründer Simon Yuen som la postordresalget om til en nettbutikk, Bedriften ble slått konkurs i slutten av desember 2000. Arngren kjøpte konkursboet tilbake og startet opp med postordresalget igjen.

Selskapets nettsted har blitt kjent for designet.

## Referanser


## Eksterne lenker
*
Skur 11

**Skur 11** er en bygning på 8 x 30 meter på Bryggen i Bergen. Skuret ble oppført i 1905-1906 av Bergen Havnevesen etter tegninger av Johs. Meyer. Skuret har en enkel stålkonstruksjon og er dekket med grønne veggplater. Bygningen har åtte granittsøyler som opprinnelig var prydet av smijernsdekor.

Bygningen har fungert som lager for fjordbåtene. Den sørlige delen av skuret ble brukt av Indre Nordhordland Dampbåtlag fram til 1974. Samme året gikk kaien på indre del av Bryggen ut av bruk som terminal for ruteskip. Transporten ble da flyttet fra sjø til land.

Skur 11 en viktig del av kulturmiljøet i indre del av Vågen og arkitektonisk knytter det seg opp mot handelsgårdene av mur som ble bygget etter arkitekt Jens Zetlitz Monrad Kiellands reguleringsplan fra 1901. Etter at skuret ble truet av riving ble det fredet av Riksantikvaren i 2001. Skuret brukes i dag som lager for fiskehandlerne på torget.

## Eksterne lenker
* Fredningen
* Om granittsøylene
*
Liste over færøyske lagtingsmedlemmer 1998–2002

Det var **32 medlemmer av [[Lagtinget (Færøyene)|Lagtinget]] på [[Færøyene]]** mellom lagtingsvalgene 1998 og 2002.

## Faste medlemmer
Her regnes med alle valgte medlemmer, samt fast møtende varamedlemmer.

## Eksterne lenker
* Valgresultat  fra Lagtinget
* Brosjyre om Lagtinget  (1998–2002)
Angelica (musikk)

**Angelica** (fra italiensk, fransk *angélique*) er et klimpreinstrument fra barokktiden som er utstyrt med 16 eller 17 strenger og har trekk fra lutt,  teorbe og harpe.

Felles for (barokk)lutt og angelica er den pæreformede resonanskassen, og de ni eller ti gripebrett-strengenes mensurlengde på rundt 54-70 cm. Til forskjell fra luttens strengekor, er angelicaen utstyrt med enkeltstrenger. Angelicaens skruekasse for de åtte til ti bass-strengene utenfor gripebrettet (bordunstrenger) har instrumentet til felles med teorben. På samme måte som en harpe er angelicaen stemt diatonisk: *C – D – E – F – G – A – H – c – d – e – f – g – a – h – c’ – d’ – e’*. Toneomfanget har angelicaen felles med fransk *Théorbe des pièces* som riktignok er i «re-entrant tuning»: *C – D – E – F – G – A – H – c – d – g – c' – e'– a – d*'.

Navnet, som betyr *englelutt*, har instrumentet fått på grunn av sin vakre klang.

De få bevarte stykkene med musikk for angelica, et trykk og et dusin håndskrifter, samt de få bevarte instrumentene, viser at instrumentets blomstringstid var på andre halvdel av 1600-tallet og begynnelsen av 1700-tallet.

Musikk for angelica ble notert i fransk tabulatur, mens noteringen av bassen varierte.

Av bevarte instrumenter er minst to fra verkstedet til Joachim Tielke og ett fra Johann Christoph Fleischer.

## Litteratur
* *Art. Angelica*, i Carl Dahlhaus, Hans Heinrich Eggebrecht og Kurt Oehl (red.): *Brockhaus-Riemann Musiklexikon. Bind. 1.* 2. opplag Mainz 1995, s. 42
* J. Mattheson: *Das Neu-Eröffnete Orchestre.* Hamburg 1713
* Emanuel Winternitz: *Art. Theorbe, MGG Bd. 13.* Kassel 1986, S. 323–328, s. 327
* E. Pohlmann: *Laute, Theorbe, Chitarrone: die Instrumente, ihre Musik und Literatur von 1500 bis zur Gegenwart.* Bremen, 1968, 5/1982), 394–397
* E. Vogl: *Die Angelika und ihre Musik*, HV, xi, 1974, 356–71

## Fotnoter
Signar á Brúnni

**Signar á Brúnni** (født 1945) er en færøysk skolemann og politiker (Tj.). 

Han er sønn av Jógvan Hansen og Sigga, født Poulsen, som døde han ble født. Han vokste opp hos Hans David og Kristianna Hansen i Fuglafjørður. Han tok etternavnet *á Brúnni*, som viser til hvor slekten er fra, tidlig i 1990-årene.

Han gikk Føroya Læraraskúli og underviste som lærer i folkeskolen (grunnskolen) i Fuglafjørður. Han var konstituert som rektor ved flere andre skoler.

Signar á Brúnni var innvalgt på Lagtinget fra Eysturoy 1970–1980 og 1984–2002. Han var nestformann og partisekretær i Tjóðveldisflokkurin 1980–1984, formann i Lagtingets fiskerikomité 1986–1988 og formann i Tjóðveldisflokkurins lagtingsgruppe 1986–1989.

Han var medlem av Færøyenes landsstyre med ansvar for skole-, kultur- og miljøvernsaker i Jógvan Sundsteins regjeringer 1989–1991, ansvarlig for miljøvern-, energi- og kommunalsaker i Marita Petersens regjering 1993–1994 og undervisnings- og kulturminister i Anfinn Kallsbergs første regjering 1998–2000.

Signar á Brúnni var rektor ved Skúlin á Ziskatrøð i Klaksvík fra 2007 til han gikk av med pensjon i 2012.

## Referanser
32-20 Blues

"**32-20 Blues**" er en sang av bluesmusikeren Robert Johnson, spilt inn på den andre datoen av hans første, legendariske innspilling (23-26. november 1936) i San Antonio, Texas.  Sangen var originalt utgitt på 78-plate som Vocalion Records 03445, i april følgende år. Tittelen refererer til .32-20 Winchester patronen. Sangen er delvis basert på Skip James sangen "22-20 Blues."

## Coverversjoner
Bob Dylan spilte inn denne sangen for sitt album World Gone Wrong sommeren 1993, men den forble uutgitt frem til 2008, da den ble utgitt på albumet The Bootleg Series Vol. 8: Tell Tale Signs.

## Kilder
Kwangmyongsong-2

**Kwangmyongsong-2** (Hangul: 광명성 2호, eller *lysende stjerne 2*) er en nordkoreansk satellitt som ble forsøkt skutt opp den 5. april 2009 fra Musudan-ri i Kilchu i provinsen Nord-Hamgyong.

Amerikanske, japanske og sørkoreanske myndigheter mener oppskytingen av er en fordekt test av langdistanseraketten Taepodong-2. Nord-Koreas myndigheter sier derimot at oppskytingen kun har som formål å sende ut en harmløs kommunikasjonssatellitt. Myndighetene sier videre at satellitten sender udødelige revolusjonssanger om Kim Il-sung og Kim Jong-il.

Den gjenværende delen av bæreraketten og nyttelasten falt ifølge United States Northern Command ned i Stillehavet. Sørkoreanske myndigheter mener den gikk minst 3&nbsp;200 km, eller dobbelt så langt som Kwangmyongsong-1 i 1998.

## Eksterne lenker
* NRK.no: – Satellitt sender udødelige sanger
Anton Schjøth

**Anton Christian Gunerus Schjøth** (født 1807 i Larvik, død 1872) var en norsk embetsmann, lærer, forfatter og filantrop.

Schjøth og banksjef Fritz Heinrich Frølich skaffet kommunal støtte for småhusprosjektet Frølichbyen på St. Hanshaugen i Oslo. 

Schjøth har fått Anton Schjøths gate oppkalt etter seg.

## Referanser


## Eksterne lenker
* Digitaliserte bøker av Schjøth hos Nasjonalbiblioteket.
* Anton Schjøth i Store norske leksikon
Dirt Road Blues

"**Dirt Road Blues**" er en sang av Bob Dylan, gitt ut på hans 30. studioalbum, *[[Time Out of Mind]]* i 1997.

## Eksterne lenker
* Teksten
Ibanez GRG-250DX BKF

**Ibanez GRG-250DX BKF** er en gitarmodell som er ny i 2009.  Den er av merket Ibanez og har følgende karakteristika:

* GRG2 Maple Hals
* Lindetre kropp
* Medium Bånd
* Edge III Bridge
* Sharktooth Inlays
* 5-Position switching: 
**Position 1. Neck Pickup, 
**Position 2. Center and Neck Pickup, 
**Position 3. Center Pickup, 
**Position 4. Center and Bridge Pickup
**Position 5. Bridge Pickup
* PSND1 Humbucking Neck Pickups
* PSNDS Single Coil Middle Pickup
* PSND2 Humbucking Bridge Pickups
* Black & Red Finish
*Gitaren har pro tremolo
Tømmerkistedam

En **tømmerkistedam** (også kalt *kistedam* og *tømmerkiste*) er ei demning laget av laftet rundtømmer.

Tømmerkista har to laftede tømmervegger.  Veggen mot vannet og nedveggen er bundet sammen med tverrstokker. Til nedveggen er de låst fast til tømringa med vanlige lafteknuter.  Oppstrøms, på vannsida, går tverrstokkene bare halvveis inn i tømringa, slik at de ikke punkterer dammen.  Tverrstokkene fungerer også som golvåser i steinkistene.  Steinkistene er fylt med store steiner som presser tømmerstokkene ned og sammen.

Slike dammer er ofte bygget med en tetning på vannsida. Tetningen er laget av stående plank med not og fjør – gjerne dobbel not og fjør.  Når denne planken drives ned i undergrunnen, blir dammen tett. Vel så viktig er det at tetningen hindrer isen i å få tak i tømringa og arbeide den i stykker.

## Historisk bruk
Denne måten å bygge demninger på er kjent fra 1600-tallet, og det var den vanligste damkonstruksjonen da fløtingsvassdragene ble utbygd på 1800-tallet.  Den egner seg særlig godt hvis grunnen er løs og det vil være vanskelig å lage fundament for en steindam.

De enkleste dammene ble brukt til å demme opp utslåtteenger, slik at engene kunne bli oversvømmet ved vår- og regnflommer. Det hendte at folk satte opp en dam så vannet stod 30–40&nbsp;cm over enga.  Før de slo slapp de vannet, og slik slått ble kalt damslått.  Denne driftsmåten var vanligere i Sverige enn i Norge (svensk: *silängar*, *dammängar*).

Mer kjent i Norge er oppdemming av småtjern for å skaffe pålitelig vannforsyning til møller eller sagbruk. Når vannet ble sluppet økte vannføringen i bekken slik at de fikk vann på mølla.  Der forholdene lå til rette for det hadde de fleste gårdene sin egen vanndrevne sag eller mølle.

Etableringen av tresliperiene på 1870-tallet førte til at tømmerfløtingen økte i omfang. Utbyggingen av fløtingsvassdragene ble organisert av tømmerkjøperne.  Det ble investert mye i å få effektiv fløting av tømmeret, og tømmerkister ble brukt i fløtingsdammer og elveforebygninger.

## Tømmerkister i vår tid

Det er bygd kistedammar også i nyere tid, til formål som eksempelvis å lage et fiskevatn ut av ei myr. Det er også bygget tømmerkistedammer med kulturhistorisk dokumentasjon som formål, vanligvis da i form av restaurering eller gjenoppbygging av eksisterende dammer. Det er eksempelvis restaurert en tømmerkistedam ved Store Gørja i Nordmarka ved Oslo.

I Midt-Norge er det også nybygde tømmerkistedammer for vannmagasin ved utbygging av minikraftverk, for å få sikrere vannføring og bedre lønnsomhet. Fra en økonomisk vurdering er kistedammene først og fremst konkurransedyktige med damhøyder i området 2–4&nbsp;meter, men det finnes eldre eksempler på dammer med høyde på over 8&nbsp;meter.

## Litteratur
* Knut Skorpen: «Kistedammen på Langjordsætra», i *Far etter fedrane 2008*, (Vefsn museum 2007) ISBN 978-82-90775-34-1

## Eksterne lenker
* Leif Lia: Tømmerkistedammar – eit alternativ for små kraftverk
*  NVE Faktark 12-2003 (besøkt 5.12.2010)
Dreamin’ of You

**Dreamin' of you**  er en sang av Bob Dylan som ble spilt inn sammen med opptakene til hans album, Time Out Of Mind, men ikke utgitt før i 2008. Sangen ble inkludert på det åttende tilskuddet i Dylans bootleg series, The Bootleg Series Vol. 8: Tell Tale Signs. Da albumet kom ut kunne medlemmer av Bob Dylan-nettsamfunnet laste ned sangen gratis. Musikkvideoen hadde Harry Dean Stanton i hovedrollen og hadde premiere på amazon.com.

## Eksterne lenker
* Offisiell Video - Fra Bob Dylans offisielle Youtubekalal
* Teksten
Postordresalg

**Postordresalg** er fjernsalg hvor varene leveres via postvesenet.

Man bestiller varer via postordrekataloger, annonser, eller annen markedsføring, og får varene tilsendt hjem via postvesenet.

## Postordresalg i Norge
Fenomenet har vært meget populært siden 1980-tallet. Fra 2000-årene har det vært en spredning på butikker som selger via postordre. Dette gjør at butikkene nå er nærmere der man bor og man handler mer i butikkene enn å kjøpe via kataloger. Eksempler på slike butikker er Biltema, Clas Ohlson og Spar Kjøp. Andre populære postordreselskap er Ellos, Hennes & Mauritz, Sportmann, Samlerhuset og Ikea.

Mye av salget er også gått over til Internett (elektronisk handel) fra det gamle katalogsalget. 

Postordre har også et frynsete rykte da mange useriøse selskaper benytter seg av denne salgsmetoden. Det er problemer med varer som ikke er som beskrevet, reklamasjon og tilbakelevering, samt selskaper som forsvinner og dukker opp igjen med nye navn.

## Eksterne lenker
* Forbrukerrådets retningslinjer for postordresalg
Kytö

**Kytö** er en finsk øy som ligger i Finskebukten og som tilhører bykommunen Esbo. Den er en av de sørligste øyene i kommunen, og utenfor øyen er det hovedsakelig åpen sjø. 

Kytö har tidligere vært brukt av det finske forsvaret som treningsområde.
Torra Mjölö

**Torra Mjölö** (finsk: *Kuivasaari*) er en liten finsk øy utenfor hovedstaden Helsingfors.

Øyen eies og brukes av det finske kystartilleriet som et artillerifort. Av flere kanoner i Batteri (artilleri)et finnes blant annet en 305 mm dobbeltkanon, hvilket er regnet som et forholdsvis kraftig kaliber.

## Eksterne lenker
*
Fjernsalg

**Fjernsalg** er når det inngås avtaler om kjøp og salg inngås uten at selger og kjøper møtes. Tilbud, utveksling av informasjon, kontraktsforhandlinger og bestilling skjer ved brukt av for eksempel telefon eller Internett.

Eksempler på fjernsalg er telefonsalg, postordresalg og elektronisk handel. Man har spesielle rettigheter og plikter ved fjernsalg. Disse reguleres av Forbrukerkjøpsloven og Angrerettloven.

## Eksterne lenker
* Forbrukerrådet – Netthandel, dine rettigheter
Forbrukerkjøpsloven

**Lov om forbrukerkjøp**, også kalt **forbrukerkjøpsloven**, er en norsk lov som regulerer salg av ting til en forbruker når selgeren eller selgerens representant opptrer i næringsvirksomhet. Kjøperen er en forbruker som kjøper noe til personlig bruk. Loven er ufravikelig (preseptorisk) i den forstand at den ikke kan fravikes ved avtale hvis det er til ugunst for forbruker. Avtaler som fraviker fra loven til gunst for forbruker er derimot lovlig.

Loven ble satt i kraft 1. juli 2002.

Salg mellom privatpersoner eller næringsdrivende imellom reguleres av kjøpsloven.

## Se også
* Angrerettloven
* Fjernsalg
** Elektronisk handel (Internettsalg)
** Postordresalg
** Telefonsalg
* Forbrukerklageutvalget (Tidligere Forbrukertvistutvalget, FTU)
* Forbrukerrådet
* Forbrukertilsynet
* Garanti
* Reklamasjonsrett
* Kjøpsloven
* Som den er

## Eksterne lenker
* Lovdata – Lov om forbrukerkjøp (Forbrukerkjøpsloven)
Erkelutt

**Erkelutt** er et samlebegrep for europeiske luttinstrumenter med det til felles at de har to skruekasser montert i halsens lengderetning. Kasse nummer to tar opp bordunstrengene, det vil si de som ikke gripes med venstre hånd.

Begrepet «erkelutt» er misvisende da det omfatter instrumenter med ulikt antall strenger, stemming og funksjon: *arciliuto*, *liuto attiorbato*, chitarrone/teorbe, angelica, barokklutt med svanehals.

## Litteratur
* Christian Ahrens [Red.]: *Laute und Theorbe*, Symposium im Rahmen der 31. Tage Alter Musik in Herne: Herne: Stadt Herne, Fachbereich Kultur, 2006 ISBN 3-9807008-7-9
* Ekkard Schulze-Kurz: *Die Laute und ihre Stimmungen in der ersten Hälfte des 17. Jahrhundert*, 1990, ISBN 3-927445-04-5, zugänglich und erhältlich beim Autoren
* Robert Spencer: *Chitarrone, Theorbo and Archlute* in: Early Music, Vol. 4 No. 4 (Oktober 1976), 408-422, zugänglich bei David van Edwards

## Eksterne lenker
* Deutsche Lautengesellschaft (tysk)
* Lynda Sayce (engelsk)
* Erkelutt på Alnakka.net
Kjøpsloven

**Lov om kjøp**, også kalt **kjøpsloven**, er en lov iverksatt 1. januar 1989 som regulerer kjøp mellom privatpersoner eller mellom næringsdrivende. Ved kjøp fra næringsdrivende av forbruker foretatt etter 1. juli 2002 er det forbrukerkjøpsloven som gjelder.

I motsetning til forbrukerkjøpsloven er kjøpsloven fravikelig ved avtale (deklaratorisk), slik at de to kjøpspartene kan avtale at andre regler skal gjelde for kjøpet enn det som fremkommer av kjøpsloven.

## Loven gjelder
* Kjøp mellom næringsdrivende
* Kjøp mellom forbruker og næringsdrivende der kjøpet er foretatt før 1. juli 2002
* Kjøp mellom to privatpersoner uten bruk av mellommann
* Hvis det er opplyst at mellommannen ikke er selger og at mellommannen ikke har ansvar for mangler
I tilfeller der man ikke finner noen løsning direkte med selger, er det en rekke ulike klagenemnder som kan tilkalles for å forsøke å fullbyrde et krav. Noen ganger vil en forliksklage eller stevning kunne tas ut direkte. 

## Referanser


## Se også
* Angrerettloven
* Fjernsalg
** Elektronisk handel (Internettsalg)
** Postordresalg
** Telefonsalg
* Forbrukerkjøpsloven
* Forbrukerklageutvalget (Tidligere Forbrukertvistutvalget, FTU)
* Forbrukerrådet
* Forbrukertilsynet
* Garanti
* Reklamasjonsrett

## Eksterne lenker
* Lovdata – Lov om kjøp (Kjøpsloven)